20/08/2013 | Administración LocalMunicipal
Cambre
Aprobación da modificacion do acordo regulador núm.5 do prezo público polo servizo de axuda no fogar e outras prestacións sociais

De conformidade co establecido no artigo 47 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o Pleno da Corporación do Concello de Cambre, en sesión ordinaria de data 18 de xullo de 2013, adoptou, entre outros, os seguintes acordos: Primeiro. –Aprobar a modificación do texto do acordo regulador núm.5 de prezo público polo servizo de axuda no fogar e outras prestacións sociais segundo se transcribe a continuación: Modifícase o artigo 2.º do presente acordo regulador, quedando como segue: “Artigo 2.º.–Concepto. Os prezos públicos aquí regulados constitúen prestacións patrimoniais de carácter público que se satisfarán polos usuarios que voluntariamente soliciten algún dos servizos públicos municipais que se desenvolvan de cara a prestación de axuda a nivel preventivo, educativo, asistencial e rehabilitador a individuos e familias no seu domicilio cando se atopen incapacitados, temporal ou permanentemente, por motivos de carácter psíquico, físico ou social, para realizar as tarefas esenciais da vida diaria, manténdoos no fogar e integrándoos no seu entorno natural mellorando a súa calidade de vida, de acordo coa Lei 13/2008, de 3 de decembro, de servizos sociais de Galicia, a Orde do 22 de xaneiro de 2009 pola que se regula o servizo de axuda no fogar, e o Decreto 99/2012, do 16 de marzo, polo que se regulan os servizos sociais comunitarios e o seu financiamento, especificados nas tarifas contidas no artigo 5.º do presente acordo regulador.” Modifícase o artigo 5.º do presente acordo regulador, quedando como segue: “Artigo 5.º.–Contía.1.–A contía do prezo público a aboar polos usuarios do servizo de axuda no fogar determinarase aplicando as porcentaxes reguladas no presente artigo, tal e como se establece no Decreto 99/2012, do 16 de marzo, polo que se regulan os servizos sociais comunitarios e o seu financiamento, ao prezo por hora de prestación, e multiplicando polo número de horas de prestación efectiva do mesmo O prezo por hora de prestación do servizo de axuda no fogar, virá determinada polo custo que para o concello supoña en cada momento a hora de servizo prestado. Dito custo será, polo tanto, o importe, IVE engadido, que resulte de aplicación do contrato administrativo do servizo público de axuda no fogar.1.1.–Tarifa 1. Para a determinación da contía a aboar, pola prestación do servizo de axuda no fogar a persoas dependentes valoradas, con dereito de atención recoñecido, aplicarase a seguinte táboa, na cal se expresa o copagamento en termos de porcentaxe sobre a capacidade económica da persoa usuaria e en función da intensidade do servizo asignado: Nos casos en que por renuncia parcial expresa da persoa beneficiaria ao seu dereito de atención co número de horas expresadas no Plan Individualizado de Atención (PIA), ou cando por tratarse dun suposto de compatibilización do servizo de axuda no fogar (SAF), con outro servizo ou prestación do catálogo as horas reais prestadas de servizo de axuda no fogar sexan inferiores á cantidade expresada en cada columna da táboa anterior para o grao e nivel correspondente, a cantidade por pagar será minorada proporcionalmente á diminución das horas efectivas de servizo. En ningún caso o importe da participación económica que deberá ingresar a persoa beneficiaria en concepto de copagamento poderá exceder o 65% do custo do servizo determinado en termos de prezo/hora.1.2.–Tarifa 2. Para a determinación da contía a aboar, pola prestación do servizo de axuda no fogar a persoas que non teñan recoñecida a situación de dependencia, ou as que non asista o dereito de acceso efectivo ao catalogo de servizos de atención e dependencia segundo o calendario de implantación que establece a Lei 39/2006, aplicarase a seguinte táboa, na cal se expresa o copagamento en termos de porcentaxe sobre a capacidade económica da persoa usuaria. Sen prexuízo do anterior, poderán establecerse excepcións aos criterios xerais do referido copagamento nos casos en que a situación causante da aplicación do servizo de axuda no fogar sexa unha problemática de desestruturación familiar, exclusión social ou pobreza infantil, circunstancia que deberá estar debidamente xustificada no correspondente informe social. En calquera caso establécese un límite máximo de participación económica das persoas usuarias do 40% da súa capacidade económica.2. Para os efectos do previsto no apartado anterior, a capacidade económica das persoas usuarias calcularase en atención a súa renda e, se é o caso, ao seu patrimonio, tal e como está definido no decreto 99/2012, na ordenanza municipal reguladora do servizo de axuda no fogar, e demais normativa que resulte de aplicación. Os servizos sociais do concello realizarán a revisión anual para a actualización da información relativa á capacidade económica das persoas usuarias do servizo de axuda no fogar.3. De acordo co artigo 44, apartado 2, do Real decreto lexislativo 2/2004, de 5 de marzo o Pleno poderá fixar prezos públicos que non cubran o custe do servizo ou actividade prestado, dado que nestes casos concorren razóns sociais, benéficas, culturais ou de interese público que así o aconsellen, ao perseguir con estas actividades a consecución do mandato estabelecido na Constitución española de protección social (artigos 49 e 50).” Segundo. –Publicar este acordo para o seu xeral coñecemento no boletín oficial da provincia segundo o disposto no artigo 59.5 da Lei 30/1992, de 26 de novembro de réxime xurídico das administracións públicas e do procedemento administrativo común. Terceiro. –A presente modificación do acordo regulador do prezo público producirá efectos a partir do 1 de setembro de 2013. Cambre, 5 de agosto de 2013. O alcalde Manuel Rivas Caridad